ՀՐԱՄԱՆ N 21-

10.06.2021թ.

Հիմք ընդունելով ՀՀ ԿԳՄՍ նախարարի 18 մայիսի 2021 թվականի N 785-Ա/2 հրամանը՝

1. հաստատել Հյուսիսային դպրոց-պարտեզի 4-րդ դասարանների ուսումնական տարվա ամփոփման կարգը:

* ուսումնական չորրորդ շրջանի, ուսումնական տարվա գործունեության արդյունքներն ամփոփումը՝ 14.06-19.06.
* ուսումնառության պայմանագրով որոշված դրամական պարտավորությունների կատարման վերջնաժամկետ՝ 19.06
* ստուգման մասնակիցների ցուցակի հաստատումը՝ 21.06

2. հաստատել 4-րդ դասարանի սովորողների գիտելիքների ստուգման ժամանակացույցը, հանձնաժողովների կազմերը, կազմակերպման կարգը՝ ըստ հավելվածների ((հավելված 1, հավելված 2).

3. հանձնարարել գրասենյակի ղեկավարին` սովորողներին անհատապես ծանոթացնել հրամանին:

***Հյուսիսային դպրոցի ղեկավար՝     Ք. Ներսիսյան***

*Հավելված 1*

2020-2021 ուսումնական տարի
4-րդ դասարանի սովորողների գիտելիքների ստուգման ժամանակացույց, հանձնաժողովների կազմ

|  |  |  |  |
| --- | --- | --- | --- |
| **Առարկան** | **օրեր** | **կազմակերպիչներ** | **Ստուգող** |
| Մայրենի | 22.06.2021 | Մամիկոնյան Կարինե, Մանուշակ Աբրահամյան, Աննա Օհանյան | Քրիստինե Շահբազյան |
| Մաթեմատիկա | 25.06.2021 | Կարինե ԽառատյանՍրբուհի ՆերսիսյանՌիմա Քեքեջյան | Անի Միրզոյան |

*Հավելված 2*

[Չորրորդ դասարանցիների տարեվերջյան ստուգատեսը մայրենիից](https://marineamirjanyan.wordpress.com/2021/05/17/%D5%B4%D5%A1%D5%B5%D6%80%D5%A5%D5%B6%D5%AB-%D5%AC%D5%A5%D5%A6%D5%BE%D5%AB-%D5%A3%D5%AB%D5%BF%D5%A5%D5%AC%D5%AB%D6%84%D5%B6%D5%A5%D6%80%D5%AB-%D5%BD%D5%BF%D5%B8%D6%82%D5%A3%D5%B4%D5%A1%D5%B6-%D5%AF/)

Իրավական հիմքերը

4-րդ դասարանի մայրենիի ավարտական ամփոփումը կատարվում է ըստ հանրակրթության պետական չափորոշիչի՝ կրտսեր դպրոցն ավարտողին ներկայացվող ընդհանրական պահանջների․

1. ազատ գրավոր և բանավոր հաղորդակցվի գրական հայերենով,
2. կարդա, հասկանա, վերարտադրի պարզ գեղարվեստական և տեղեկատվական տեքստեր,
3. ձևակերպի տեքստի հիﬓական գաղափարը

4-րդ դասարանի մայրենիի հեղինակային ծրագրի ամփոփում-ստուգատեսի հիմքում դրվում է «Մխիթար Սեբաստացի» կրթահամալիրում գործող [մայրենիի հեղինակային ծրագրի](https://dpir.mskh.am/hy/node/1064) խնդիրների իրականացման ուսումնասիրությունը։
Այդ խնդիրներն են․

* գրավոր ու բանավոր ճիշտ խոսքի և հստակ արտահայտման անհրաժեշտ հմտությունների մշակում.
* սովորողի խոսքային ինքնարտահայտման պահանջմունքի պահպանում ու զորացում.
-մեդիահմտությունների անընդհատ զարգացման միջոցով խոսքի, ստեղծագործական մտահղացումների հրապարակայնացում, հանրայնացում (բլոգի, կայքի, սոցցանցի և վիրտուալ այլ միջոցներով).
* վերլուծական ու նկարագրական հմտությունների, ստեղծագործական, քննադատական մտածողության զարգացում.
* լեզվաբանական գիտելիքների յուրացման և լեզվական նյութի միջոցով՝ սովորողների ընդհանուր կրթական հայացքների շրջանակի ընդարձակում.
* hամացանցային տեղեկատվական դաշտում կողմնորոշվելու կարողություն, բառարաններից և տեղեկատու աղբյուրներից օգտվելու հմտության զարգացում։

Մայրենիի ամփոփում-ստուգատեսն իրականացվում է երկու փուլով․

* ճամբարային՝ 31․05-11․06
* գրավոր միասնական աշխատանք՝ 22․06, ժամը՝ 09․00

Ճամբարային փուլում սովորողն իրականացնում է մայրենիի ստուգատեսային նախագծերը։ Իր բլոգում բացված ստուգատեսային էջում տեղադրում է բոլոր նախագծերն՝ իրենց արդյունքներով։
Ճամբարային փուլում սովորողն իր հետ ունենում է աշխատանքի համար անհրաժեշտ թվային գործիքներ։

Գրավոր միասնական աշխատանքին սովորողը ներկայանում է անհատական համակարգչով։
Առաջադրանքն ստանում է իր էլ․փոստին։ Առաջադրանքը տեղադրում է իր բլոգի մայրենիի ստուգատեսային էջում։ Աշխատանքի կատարման համար տրվում է 40 – 60 րոպե (60 րոպե՝ հատուկ կարիք ունեցող սովորողներին) ։ Կատարելուց հետո սովորողը էջի հղումն ուղարկում է իր ուսուցչին։

Առաջադրանքը գնահատվում է 10 միավորանոց համակարգով։

Ստուգատեսային փուլերը լուսաբանվում են դպրոց-պարտեզի ենթակայքում։

[Չորրորդ դասարանցիների տարեվերջյան ստուգատեսը մաթեմատիկայից](https://mathjournalmskh.edublogs.org/category/%D5%B9%D5%B8%D6%80%D6%80%D5%B8%D6%80%D5%A4-%D5%A4%D5%A1%D5%BD%D5%A1%D6%80%D5%A1%D5%B6-%D5%B4%D5%A1%D5%A9%D5%A5%D5%B4%D5%A1%D5%BF%D5%AB%D5%AF%D5%A1-%D5%A1%D5%BC%D5%A1%D6%80%D5%AF%D5%A1%D5%B5%D5%AB/)

Իրավական հիմքերը

4-րդ դասարանի մաթեմատիկայի ավարտական ամփոփումը կատարվում է ըստ հանրակրթության պետական չափորոշիչի՝ կրտսեր դպրոցն ավարտողին ներկայացվող ընդհանրական պահանջների․

1. ազատ գրավոր և բանավոր թվաբանական գործողությունների կատարում, հաշվում,
2. կարդա, հասկանաառաջադրանքը, տարբերակի պայմանը, պահանջը:

4-րդ դասարանի մաթեմատիկայի հեղինակային ծրագրի ամփոփում-ստուգատեսի հիմքում դրվում է «Մխիթար Սեբաստացի» կրթահամալիրում գործող [մաթեմատիկայի հեղինակային ծրագրի](https://dpir.mskh.am/hy/node/1064) խնդիրների իրականացման ուսումնասիրությունը։
Այդ խնդիրներն են․

* բանավոր հաշվելու կարողության հմտություն,
* ստեղծագործական կարողությունների, լեզվատրամաբանական և ալգորիթմական մտածողության, թվաբանական գիտելիքի և մեթոդների, դրանք գործնական իրադրություններում կիրառելու հմտություն,
* դիտարելու, կռահելու ուսումնասիրելու, եզրակացույուններ կատարելու հմտություն,
* համացանցային տեղեկատվական դաշտում կողմնորոշվելու կարողություն, տեղեկատու աղբյուրներից օգտվելու հմտության զարգացում, մեդիահմտությունների զարգացում:

Մաթեմատիկայի ամփոփում-ստուգատեսն իրականացվում է երկու փուլով․

* ճամբարային՝ 31․05-11․06
* գրավոր միասնական աշխատանք՝ 25․06, ժամը՝ 09․00

Ճամբարային փուլում սովորողն իրականացնում է մաթեմատիկայի ստուգատեսային նախագծերը։ Իր բլոգում բացված ստուգատեսային էջում տեղադրում է բոլոր նախագծերն՝ իրենց արդյունքներով։
Ճամբարային փուլում սովորողն իր հետ ունենում է աշխատանքի համար անհրաժեշտ թվային գործիքներ։

Գրավոր միասնական աշխատանքին սովորողը ներկայանում է անհատական համակարգչով։
Առաջադրանքի հղումը ստանում է իր էլ․փոստին։ Սովորողը բացում է առաջադրանքի հղումը և համապատասխան տեղում լրացնում անհրաժեշտ պատասխանները: Առաջադրանքը վերջացնելուց և ստուգելուց հետո, կամ հատկացված ժամանակը լրանալուց հետո սովորողը  «Google Forms»-ից առաջադրանքը՝ պատասխանով, բերում է բլոգ՝ մաթեմատիկայի  ստուգատես բաժին,  տեղադրում է առաջադրանքները՝ պատասխաններով, որից հետո սեղմում է ուղարկել («Submit» կամ «Готово» ) կոճակը: Աշխատանքի կատարման համար տրվում է 40 – 60 րոպե (60 րոպե՝ հատուկ կարիք ունեցող սովորողներին) ։
Առաջադրանքը գնահատվում է 10 միավորանոց համակարգով։

Ստուգատեսային փուլերը լուսաբանվում են դպրոց-պարտեզի ենթակայքում։